ਸਦਾਕਤ ਆਸ਼ਰਮ
ਸਦਾਕਤ ਆਸ਼ਰਮ ਹਵਾਈ ਅੱਡੇ ਤੋਂ ਲਗਭਗ ਸੱਤ ਕਿਲੋਮੀਟਰ ਦੀ ਦੂਰੀ 'ਤੇ, ਗੰਗਾ ਨਦੀ ਦੇ ਕਿਨਾਰੇ, ਦੀਘਾ ਖੇਤਰ ਦੀ ਮੁੱਖ ਸੜਕ ਦੇ ਨਾਲ, ਬਿਹਾਰਦੀ ਰਾਜਧਾਨੀ ਪਟਨਾ ਵਿੱਚ ਸਥਿਤ ਹੈ। ਇਹ ਭਾਰਤ ਦੇ ਪਹਿਲੇ ਰਾਸ਼ਟਰਪਤੀ, ਡਾ: ਰਾਜੇਂਦਰ ਪ੍ਰਸਾਦ ਦੇ ਨਿਵਾਸ ਸਥਾਨਾਂ ਵਿੱਚੋਂ ਇੱਕ ਸੀ, ਜੋ ਰਿਟਾਇਰਮੈਂਟ ਤੋਂ ਬਾਅਦ ਉੱਥੇ ਰਹਿੰਦੇ ਸਨ ਅਤੇ ਆਪਣੀ ਜ਼ਿੰਦਗੀ ਦੇ ਆਖਰੀ ਦਿਨ ਉੱਥੇ ਬਿਤਾਏ ਸਨ। 

ਇਸਦੀ ਸਥਾਪਨਾ ਮਹਾਤਮਾ ਗਾਂਧੀ ਨੇ 1921 ਵਿੱਚ ਕੀਤੀ ਸੀ। 20 ਏਕੜ ਵਿੱਚ ਫੈਲੇ,  ਆਸ਼ਰਮ ਦੀ ਜ਼ਮੀਨ ਉਸਦੇ ਨੇੜਲੇ ਸਾਥੀ ਮੁਲਾਨਾ ਮਜ਼ਹਰੁਲ ਹੱਕ ਦੇ ਦੋਸਤ ਖੈਰੂਨ ਮੀਆਂ ਨੇ ਰਾਸ਼ਟਰੀ ਅੰਦੋਲਨ ਲਈ ਦਾਨ ਕੀਤੀ ਸੀ।  ਸੁਤੰਤਰਤਾ ਅੰਦੋਲਨ ਦੇ ਦੌਰਾਨ ਉੱਘੇ ਸੁਤੰਤਰਤਾ ਸੈਨਾਨੀਆਂ ਜਿਵੇਂ ਬ੍ਰਜਕਿਸ਼ੋਰ ਪ੍ਰਸਾਦ, ਮੌਲਾਨਾ ਮਜ਼ਹਰੁਲ ਹੱਕ, ਡਾ. ਅਨੁਗ੍ਰਹ ਨਾਰਾਇਣ ਸਿਨਹਾ, ਅਤੇ ਰਾਜੇਂਦਰ ਪ੍ਰਸਾਦ ਇੱਥੇ ਰਹੇ। ਆਜ਼ਾਦੀ ਤੋਂ ਬਾਅਦ, ਜੈਪ੍ਰਕਾਸ਼ ਨਾਰਾਇਣ ਨੇ 1970 ਦੇ ਦਹਾਕੇ ਦੌਰਾਨ ਸਦਾਕਤ ਆਸ਼ਰਮ ਤੋਂ ਆਪਣੀ ਇਤਿਹਾਸਕ ਲਹਿਰ ਚਲਾਈ।

ਵਰਤਮਾਨ ਸਮੇਂ 
ਅੱਜ, ਇਹ ਇੱਕ ਰਾਸ਼ਟਰੀ ਯੂਨੀਵਰਸਿਟੀ, ਬਿਹਾਰ ਵਿਦਿਆਪੀਠ ਦਾ,  ਅਤੇ ਬਿਹਾਰ ਪ੍ਰਦੇਸ਼ ਕਾਂਗਰਸ ਕਮੇਟੀ ਦਾ ਮੁੱਖ ਦਫਤਰ ਹੈ।  ਆਸ਼ਰਮ ਵਿੱਚ ਹੁਣ ਰਾਜੇਂਦਰ ਸਮ੍ਰਿਤੀ ਸੰਗ੍ਰਹਿਆਲਾ ਇੱਕ ਅਜਾਇਬ ਘਰ ਹੈ, ਜਿਸ ਵਿੱਚ ਰਾਜੇਂਦਰ ਪ੍ਰਸਾਦ ਦੇ ਨਿੱਜੀ ਸਮਾਨ ਅਤੇ ਭਾਰਤ ਦੀ ਆਜ਼ਾਦੀ ਦੀ ਲੜਾਈ ਨਾਲ ਜੁੜੀਆਂ ਬਹੁਤ ਸਾਰੀਆਂ ਇਤਿਹਾਸਕ ਚੀਜ਼ਾਂ ਦੀ ਪ੍ਰਦਰਸ਼ਨੀ ਹੈ। ਇਹ ਹਰ ਸਾਲ ਬਹੁਤ ਸਾਰੇ ਸੈਲਾਨੀਆਂ ਨੂੰ ਆਕਰਸ਼ਤ ਕਰਦਾ ਹੈ।

ਹਵਾਲੇ 

ਪਟਨਾ ਦਾ ਇਤਿਹਾਸ